CELEX: 32014R0005
Language: et
Date: 2014-01-06 00:00:00
Title: Komisjoni määrus (EL) nr 5/2014, 6. jaanuar 2014 , millega muudetakse direktiivi 2008/38/EÜ, milles koostatakse eritoitmiseks mõeldud söötade sihtkasutuse nimekiri  EMPs kohaldatav tekst

7.1.2014   
            
            
               ET
            
            
               Euroopa Liidu Teataja
            
            
               L 2/3
            
         KOMISJONI MÄÄRUS (EL) nr 5/2014,
   6. jaanuar 2014,
   millega muudetakse direktiivi 2008/38/EÜ, milles koostatakse eritoitmiseks mõeldud söötade sihtkasutuse nimekiri
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 767/2009 sööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ, (1) eriti selle artikli 10 lõiget 5,
   ning arvestades järgmist:
   
               (1)
            
            
               Määruse (EÜ) nr 767/2009 artikli 32 lõike 2 kohaselt esitati komisjonile enne 1. septembrit 2010 mitu taotlust kõnealuse määruse artiklis 10 viidatud söötade sihtkasutuse loetelu ajakohastamiseks.
            
         
               (2)
            
            
               Mõnes sellises taotluses käsitletakse koerte eritoitmise eesmärgiga „toiduga kosutamine, konvalestsents” ja eritoitmise eesmärgiga „füsioloogilise seedetegevuse stabiliseerimine” seotud tingimuste muutmist sööda puhul, mis võib sisaldada lisandeid enam kui sada korda suuremas kontsentratsioonis, kui on kinnitatud asjakohase lisandi suurimaks sisalduseks täissöödas, nagu on viidatud määruse (EÜ) nr 767/2009 artikli 8 lõikes 2. Muudes taotlustes käsitletakse uusi eritoitmise eesmärke seoses määruse (EÜ) nr 767/2009 artikli 8 lõikes 2 esitatud nõudega.
            
         
               (3)
            
            
               Lisaks sai komisjon vastavalt määruse (EÜ) nr 767/2009 artiklile 10 ühe taotluse lisada kasside eritoitmise eesmärk „joodisisalduse vähendamine söödas kilpnäärme ületalitluse puhul”.
            
         
               (4)
            
            
               Söötmise üks eriviis on boolina sissesöötmine. Et kasutada booli eritoitmiseks ettenähtud söödana õigesti ja turvaliselt, tuleks kehtestada üldised teatavate sihtkasutustega seotud nõuded.
            
         
               (5)
            
            
               Komisjon on kõik taotlused koos lisatud toimikuga teinud liikmesriikidele kättesaadavaks.
            
         
               (6)
            
            
               Taotlustele lisatud toimikud näitavad, et asjaomaste söötade eriline koostis vastab eritoitmise eesmärkidele „toiduga kosutamine, konvalestsents” koerte puhul, „füsioloogilise seedetegevuse stabiliseerimine” ja „joodisisalduse vähendamine söödas kilpnäärme ületalitluse puhul” kasside puhul, „spordivõistluseks ettevalmistumise ja võistlusest toibumise toetamine” hobuslaste puhul, „raua ebapiisava sünnijärgse kättesaadavuse kompenseerimine” piimapõrsaste ja -vasikate puhul, „kapjade/sõrgade, jalgade ja naha taastumise toetamine” hobuste, mäletsejaliste ja sigade puhul, „innaajaks ja paljunemiseks ettevalmistumise toetamine” imetajate ja lindude puhul ning „rohusööjate loomade pikaajaline varustamine mikroelementide ja/või vitamiinidega” toimiva vatsaga mäletsejaliste puhul.
            
         
               (7)
            
            
               Lisaks näitas hindamine, et kõnealused söödad ei avalda kahjulikku toimet loomade tervisele, inimese tervisele, keskkonnale ega loomade heaolule. Toimikute hindamise juures kontrolliti ka, et iseloomustus „teatavate söödalisandite suur sisaldus” tähendab teatava lisandi suurt sisaldust, mis on lähedal asjakohasele kinnitatud ülempiirile täissöödas, kuid ei ületa seda.
            
         
               (8)
            
            
               Taotlused on seega kehtivad ja osutatud eritoitmise eesmärgid tuleb lisada söötade sihtkasutuse loetellu ning eritoitmise eesmärkidega „toiduga kosutamine, konvalestsents” ja „füsioloogilise seedetegevuse stabiliseerimine” seotud tingimusi on vaja muuta.
            
         
               (9)
            
            
               Seepärast tuleks direktiivi 2008/38/EÜ vastavalt muuta.
            
         
               (10)
            
            
               Kuna ohutusnõuetest ei tulene, et praegu seaduslikult turule viidud söötade loatingimuste muudatusi oleks vaja viivitamata kohaldada, on asjakohane näha ette üleminekuperiood, et huvitatud isikud saaksid teha ettevalmistusi uute nõuete täitmiseks..
            
         
               (11)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 2008/38/EÜ I lisa muudetakse vastavalt käesoleva määruse lisale.
   Artikkel 2
   Söötasid, mis on loetletud käesoleva määruse lisas ja millele on viidatud määruse (EÜ) nr 767/2009 artikli 8 lõikes 2 ning mis on seaduslikult viidud turule enne 1. septembrit 2010, mis on toodetud ja märgistatud enne 27. juulit 2014, võib viia jätkuvalt turule ja kasutada kuni olemasoleva varu lõppemiseni. Kui sööt on ette nähtud lemmikloomade jaoks, on viimases lauses osutatud kuupäev 27. jaanuar 2016.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. jaanuar 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 229, 1.9.2009, lk 1.
   
      LISA
      Direktiivi 2008/38/EÜ I lisa muudetakse järgmiselt.
      
                  1)
               
               
                  A osasse lisatakse järgmine punkt:
                  
                              „10.
                           
                           
                              Kui eritoitmiseks ettenähtud sööt on viidud turule booli kujul, mis on kas söödamaterjal või täiendsööt, mis on ette nähtud eraldi suukaudseks sunniviisiliseks manustamiseks, näidatakse sööda etiketil, kui seda kasutatakse, ainete pideva boolist vabanemise suurim kestus ja iga sellise söödalisandi vabanemise kiirus päevas, mille jaoks on kehtestatud maksimaalne sisaldus täissöödas. Pädeva asutuse nõudmise korral esitab booli turule viiv söödakäitleja tõendid, et iga päev vabanev söödalisandi kogus seedetraktis ei ületa söödalisandi maksimaalset sisaldust (kui see on kohaldatav) kg täissööda kohta kogu söötmisperioodi jooksul (aeglane vabanemine). Booli kujul sööta manustab soovitatavalt veterinaararst või muu pädev isik.”
                           
                        
            
                  2)
               
               
                  B osa muudetakse järgmiselt:
                  
                              Eritoitmise eesmärk
                           
                           
                              Põhilised toiteomadused
                           
                           
                              Loomaliik või -kategooria
                           
                           
                              Märgistamisel esitatavad andmed
                           
                           
                              Soovitatav kasutusaeg
                           
                           
                              Muud sätted
                           
                        
                              a)
                           
                           
                              Eritoitmise eesmärke „Rasvaainevahetuse reguleerimine hüperlipideemia korral” ja „Maksa vasesisalduse vähendamine” käsitlevate ridade vahele lisatakse järgmine rida:
                              
                                          „Joodisisalduse vähendamine söödas kilpnäärme ületalitluse puhul
                                       
                                       
                                          Joodisisalduse piirang: kuni 0,26 mg/kg täissöödas, mille niiskusesisaldus on 12 %.
                                       
                                       
                                          Kassid
                                       
                                       
                                          Joodi üldsisaldus
                                       
                                       
                                          Esialgu kuni kolm kuud
                                       
                                       
                                          Etiketile lisada järgmine tekst: „Enne kasutamist või kasutusaja pikendamist soovitatakse küsida veterinaararsti arvamust.” ”
                                       
                                    
                        
                              b)
                           
                           
                              Rida eritoitmise eesmärgiga „Toiduga kosutamine, konvalestsents”, loomaliik või -kategooria „koerad ja kassid” asendatakse järgmisega:
                              
                                          „Toiduga kosutamine, konvalestsents (1)
                                          
                                       
                                       
                                          Rohke energiasisaldus, suur asendamatute toitainete ja kergesti seeduvate komponentide kontsentratsioon.
                                       
                                       
                                          Koerad ja kassid
                                       
                                       
                                          
                                                      —
                                                   
                                                   
                                                      Kergesti seeduvad komponendid ja vajaduse korral ka nende töötlemisviis
                                                   
                                                
                                                      —
                                                   
                                                   
                                                      Energiasisaldus
                                                   
                                                
                                                      —
                                                   
                                                   
                                                      n-3- ja n-6-rasvhapete sisaldus (kui neid on lisatud)
                                                   
                                                
                                       
                                          Kuni kosumiseni
                                       
                                       
                                          Loomale toru kaudu andmiseks ettenähtud söötade puhul lisatakse etiketile järgmine tekst: „Kasutada veterinaarjärelevalve all.”
                                       
                                    
                                          
                                             Enterococcus faecium DSM 10663 / NCIMB 10415 (E1707)
                                          Täiendsööt võib sisaldada söödalisandeid, mis kuuluvad funktsionaalrühma „soolestiku mikrofloorat tasakaalustavad ained” kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Koerad
                                       
                                       
                                          Mikrofloorat tasakaalustava aine nimetus ja lisatud kogus
                                       
                                       
                                          10–15 päeva
                                       
                                       
                                          
                                                      —
                                                   
                                                   
                                                      Sööda kasutamisjuhendiga tagatakse, et ei ületata soolestiku mikrofloorat tasakaalustava aine jaoks seadusega ettenähtud maksimaalset sisaldust täissöödas.
                                                   
                                                
                                                      —
                                                   
                                                   
                                                      Etiketile lisada järgmine tekst: „Enne kasutamist või kasutusaja pikendamist soovitatakse küsida veterinaararsti arvamust.”
                                                   
                                                
                                    
                        
                              c)
                           
                           
                              Rida eritoitmise eesmärgiga „füsioloogilise seedetegevuse stabiliseerimine” asendatakse järgmisega:
                              
                                          „Füsioloogilise seedetegevuse stabiliseerimine
                                       
                                       
                                          Vähene puhverdusvõime ja kergestiseeditavad koostisosad.
                                       
                                       
                                          Põrsad
                                       
                                       
                                          
                                                      —
                                                   
                                                   
                                                      Kergesti seeduvad komponendid, vajaduse korral ka nende töötlemisviis;
                                                   
                                                
                                                      —
                                                   
                                                   
                                                      puhverdusvõime;
                                                   
                                                
                                                      —
                                                   
                                                   
                                                      kootavate ainete allikas/allikad (kui on lisatud);
                                                   
                                                
                                                      —
                                                   
                                                   
                                                      limaainete allikas/allikad (kui on lisatud).
                                                   
                                                
                                       
                                          2–4 nädalat
                                       
                                       
                                          Etiketile lisada järgmine tekst:
                                          „Seedehäirete ohu korral, nende ajal või nendest taastumise ajal.”
                                       
                                    
                                          Kergesti seeduvad komponendid
                                       
                                       
                                          Sead
                                       
                                       
                                          
                                                      —
                                                   
                                                   
                                                      Kergesti seeduvad komponendid, vajaduse korral ka nende töötlemisviis;
                                                   
                                                
                                                      —
                                                   
                                                   
                                                      kootavate ainete allikas/allikad (kui on lisatud);
                                                   
                                                
                                                      —
                                                   
                                                   
                                                      limaainete allikas/allikad (kui on lisatud).
                                                   
                                                
                                    
                                          Kategooria „zootehnilised söödalisandid” funktsionaalrühma „soolestiku mikrofloorat tasakaalustavad ained” alla kuuluvad söödalisandid, millele on osutatud määruse (EÜ) nr 1831/2003 I lisas.
                                          Täiendsööt võib sisaldada söödalisandeid, mis kuuluvad funktsionaalrühma „soolestiku mikrofloorat tasakaalustavad ained” kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Loomaliik, kelle puhul soolestiku mikrofloorat tasakaalustavat ainet on lubatud kasutada
                                       
                                       
                                          Mikrofloorat tasakaalustava aine nimetus ja lisatud kogus
                                       
                                       
                                          Kuni neli nädalat
                                       
                                       
                                          Sööda etiketile lisatakse järgmine tekst:
                                          
                                                      1)
                                                   
                                                   
                                                      „Seedehäirete ohu korral, nende ajal või nendest taastumise ajal.”
                                                   
                                                
                                                      2)
                                                   
                                                   
                                                      Vajaduse korral: „Sööt sisaldab soolestiku mikrofloorat tasakaalustavat ainet kontsentratsioonis, mis on üle saja korra kõrgem kui lubatud maksimaalne sisaldus täissöödas.”
                                                   
                                                Sööda kasutamisjuhendiga tagatakse, et ei ületata soolestiku mikrofloorat tasakaalustava aine jaoks seadusega ettenähtud maksimaalset sisaldust täissöödas.”
                                       
                                    
                        
                              d)
                           
                           
                              Eritoitmise eesmärke „Atsidoosiohu vähendamine” ja „Vee ja elektrolüütide tasakaalu stabiliseerimine” käsitlevate ridade vahele lisatakse järgmised read:
                              
                                          „Rohusööjate loomade pikaajaline varustamine mikroelementide ja/või vitamiinidega
                                       
                                       
                                          Sisaldab suures kontsentratsioonis järgmist:
                                          
                                                      —
                                                   
                                                   
                                                      mikroelemendid
                                                      ja/või
                                                   
                                                
                                                      —
                                                   
                                                   
                                                      vitamiinid, provitamiinid ja samalaadse toimega keemiliselt hästi määratletud ained.
                                                   
                                                Täiendsööt võib sisaldada söödalisandeid, kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Toimiva vatsaga mäletsejalised
                                       
                                       
                                          
                                                      —
                                                   
                                                   
                                                      Iga lisatud mikroelemendi, vitamiini, provitamiini ja samalaadse toimega keemiliselt hästi määratletud aine nimetus ja lisatud kogus;
                                                   
                                                
                                                      —
                                                   
                                                   
                                                      booli kasutamise korral iga mikroelemendi ja/või vitamiini kohta päevas vabanev kogus;
                                                   
                                                
                                                      —
                                                   
                                                   
                                                      booli kasutamise korral suurim ajavahemik, mille vältel pidevalt eraldub mikroelemente või vitamiine.
                                                   
                                                
                                       
                                          Kuni 12 kuud
                                       
                                       
                                          
                                                      —
                                                   
                                                   
                                                      On lubatud kasutada booli. Bool võib sisaldada kaalu suurendamiseks kuni 20 % rauda inertsel, bioloogiliselt mitteomastataval kujul.
                                                   
                                                
                                                      —
                                                   
                                                   
                                                      Sööda etiketile lisatakse järgmine tekst:
                                                      
                                                                  „—
                                                               
                                                               
                                                                  Booli kasutamise korral vältige boolis olevaid aineid sisaldavate muude söödalisandite samaaegset kasutamist, mis juba ise annavad lisaaine maksimaalse lubatava sisalduse.
                                                               
                                                            
                                                                  —
                                                               
                                                               
                                                                  Enne kasutamist on soovitatav küsida veterinaararsti või toitumisteadlase arvamust järgmiste küsimuste kohta:
                                                                  
                                                                              1)
                                                                           
                                                                           
                                                                              mikroelementide sisalduse tasakaalustatus päevaratsioonis;
                                                                           
                                                                        
                                                                              2)
                                                                           
                                                                           
                                                                              olukord karja mikroelementidega varustatuse alal.
                                                                           
                                                                        
                                                            
                                                                  —
                                                               
                                                               
                                                                  Tiheduse suurendamiseks sisaldab bool x % inertset rauda, kui see on asjakohane.”
                                                               
                                                            
                                                
                                    
                                          Raua ebapiisava sünnijärgse kättesaadavuse kompenseerimine
                                       
                                       
                                          Raua ühendite suur sisaldus kategooria „toitainelised lisandid” funktsionaalrühma „mikroelementide ühendid” alla kuuluvates lubatud söödalisandites, millele on osutatud määruse (EÜ) nr 1831/2003 I lisas.
                                          Täiendsööt võib sisaldada rauda kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Piimapõrsad ja -vasikad
                                       
                                       
                                          Raua üldsisaldus
                                       
                                       
                                          Kuni kolm nädalat pärast sündi
                                       
                                       
                                          Sööda kasutamisjuhendiga tagatakse, et ei ületata raua kohta seadusega ettenähtud maksimaalset sisaldust täissöödas.
                                       
                                    
                                          Kapjade/sõrgade, jalgade ja naha taastumise toetamine
                                       
                                       
                                          Sisaldab suures kontsentratsioonis tsinki.
                                          Täiendsööt võib sisaldada tsinki kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Hobused, mäletsejalised ja sead
                                       
                                       
                                          Järgmiste komponentide üldkogus:
                                          
                                                      —
                                                   
                                                   
                                                      tsink,
                                                   
                                                
                                                      —
                                                   
                                                   
                                                      metioniin
                                                   
                                                
                                       
                                          Kuni kaheksa nädalat
                                       
                                       
                                          Sööda kasutamisjuhendiga tagatakse, et ei ületata tsingi ega seleeni kohta seadusega ettenähtud maksimaalset sisaldust täissöödas.
                                       
                                    
                                          Innaajaks ja paljunemiseks ettevalmistumise toetamine
                                       
                                       
                                          
                                                      —
                                                   
                                                   
                                                      Sisaldab suures kontsentratsioonis seleeni ja
                                                      12 % niiskusesisaldusega täissööda kg kohta E-vitamiini vähemalt 53 mg sigade puhul, 35 mg küülikute puhul, 88 mg koerte, kasside ja naaritsate puhul;
                                                      E-vitamiini sisaldus looma päevaratsioonis vähemalt 100 mg lammaste puhul, 300 mg lehmade puhul, 1 100 mg hobuste puhul
                                                      või
                                                   
                                                
                                                      —
                                                   
                                                   
                                                      sisaldab suures kontsentratsioonis A-vitamiini
                                                      ja/või D-vitamiini ja /või
                                                      β-karoteeni sisaldus looma päevaratsioonis vähemalt 300 mg.
                                                   
                                                Täiendsööt võib sisaldada seleeni, A-vitamiini ja D-vitamiini kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Imetajad
                                       
                                       
                                          Iga lisatud mikroelemendi ja vitamiini nimetus ja üldkogus.
                                       
                                       
                                          
                                                      —
                                                   
                                                   
                                                      Lehmad: kaks nädalat enne tiinuse lõppu kuni järgmise tiinuse kindlakstegemiseni.
                                                   
                                                
                                                      —
                                                   
                                                   
                                                      Emised: 7 päeva enne poegimist kuni kolm päeva pärast poegimist ja seitse päeva enne paaritamist kuni kolm päeva pärast paaritamist.
                                                   
                                                
                                                      —
                                                   
                                                   
                                                      Muude imetajate emasloomad: tiinuse viimasest perioodist kuni järgmise tiinuse kindlakstegemiseni.
                                                   
                                                
                                                      —
                                                   
                                                   
                                                      Isasloomad: paljunemistsükli ajal.
                                                   
                                                
                                       
                                          
                                                      —
                                                   
                                                   
                                                      Sööda kasutamisjuhendiga tagatakse, et ei ületata lisaainete seadusega ettenähtud maksimaalset sisaldust täissöödas.
                                                   
                                                
                                                      —
                                                   
                                                   
                                                      Sööda etiketile lisatakse järgmine tekst:
                                                      „Juhendid olukorra kohta, milles seda sööta on sobiv kasutada.” ”
                                                   
                                                
                                    
                                          
                                                      —
                                                   
                                                   
                                                      Sisaldab suures kontsentratsioonis A-vitamiini ja/või D-vitamiini
                                                      või
                                                   
                                                
                                                      —
                                                   
                                                   
                                                      sisaldab suures kontsentratsioonis seleeni ja/või tsinki ja/või vähemalt 44 mg E-vitamiini 12 % niiskusesisaldusega täissööda kg kohta.
                                                   
                                                Täiendsööt võib sisaldada seleeni, tsinki, A-vitamiini ja D-vitamiini kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Linnud
                                       
                                       
                                          Iga lisatud mikroelemendi ja vitamiini nimetus ja üldkogus.
                                       
                                       
                                          
                                                      —
                                                   
                                                   
                                                      Emaslinnud: paljunemistsükli ajal;
                                                   
                                                
                                                      —
                                                   
                                                   
                                                      isaslinnud: paljunemistsükli ajal.
                                                   
                                                
                                    
                        
                              e)
                           
                           
                              Eritoitmise eesmärke „Elektrolüüdikaotuse kompenseerimine pärast ohtrat higistamist” ja „Toiduga kosutamine, konvalestsents” käsitlevate ridade vahele lisatakse järgmine rida loomaliigi või -kategooria „hobuslased” jaoks:
                              
                                          „Spordivõistluseks ettevalmistumise ja võistlusest toibumise toetamine
                                       
                                       
                                          Rohkesti seleeni ja vähemalt 50 mg E-vitamiini 12 % niiskusesisaldusega täissööda kg kohta.
                                          Täiendsööt võib sisaldada seleeniühendeid kontsentratsioonis, mis on üle saja korra suurem kui asjakohane kehtestatud maksimaalne sisaldus täissöödas.
                                       
                                       
                                          Hobuslased
                                       
                                       
                                          Järgmiste komponentide üldkogus:
                                          
                                                      —
                                                   
                                                   
                                                      E-vitamiin,
                                                   
                                                
                                                      —
                                                   
                                                   
                                                      seleen.
                                                   
                                                
                                       
                                          Kuni kaheksa nädalat enne spordivõistlust, kuni neli nädalat pärast võistlust.
                                       
                                       
                                          Sööda kasutamisjuhendiga tagatakse, et ei ületata seleeni kohta seadusega ettenähtud maksimaalset sisaldust täissöödas.”
                                       
                                    
                        
            
         (1)  Tootja võib eritoitmise eesmärgile lisada viite „Kasside maksa rasvväärastus”.”